Държавен вестник, бр. 55, 2016 г., стр. 81

БРОЙ  55	
Д Ъ Р Ж А В Е Н  В Е С Т Н И К 	
СТР.  81  
В обобщение полезните цели, за които ще до­
принесе доизграждането на язовир „Луда Яна“, 
са заявени категорично от ръководството и 
жителите на община Панагюрище и приети по 
време на обществените обсъждания на възложе­
ния от Световната банка доклад за ОВОС през 
м. февруари 2009 г. в МРРБ и гр. Панагюрище:
• Нормално водоснабдяване с чиста питейна 
вода с добро качество на жителите в общината 
и региона.
• Решаване на един основен и с изключи­
телно значение проблем за жителите не само 
на община Панагюрище, но и на Пазарджик и 
Стрелча – водоснабдяването.
• Осигуряване на достатъчни количества вода 
за напояване на района.
• Подобряване на екологическата обстановка 
и микроклимата на Панагюрище и региона.
• Създаване на възможности за развитието 
на туризма в района.
• Създаване на по-добра здравословна и 
жизнена среда за населението.
3. Устойчива ли е новата модификация/дейност.
Планът за действие към Националната стра­
тегия за управление и развитие на водния сек­
тор, приета с решение на Народното събрание, 
включва дейност (мярка) „Изграждане на яз. 
„Луда Яна“, яз. „Пловдивци“ и яз. „Нейковци“, 
включени във финансовия меморандум за заем 
от Световната банка“, което е доказателство 
както за наличието на силен обществен интерес, 
така и за устойчивост на новата модификация. 
Язовир „Луда Яна“ е оразмерен въз основа 
на дългосрочните прогнози за водните ресурси 
и водопотреблението в съответствие със сцена­
риите за промяна на климата в разглеждания 
водосбор. Хидрографската мрежа на водосборния 
басейн на яз. „Луда Яна“ се формира от водни­
те течения на р. Луда Яна и нейните притоци 
р. Мулейска, р. Окошка, р. Елашка и няколко 
къси водни течения, вливащи се самостоятелно 
в язовира. Съгласно данните в язовира ще се 
вливат средно дневно 33 000 м3 водни количества. 
От тях 15 000 м3 ще се отвеждат за поддържане 
водния отток на р. „Луда Яна“, 7000 м3 ще се 
заделят като резерва за регулиране нивото на 
язовира, а оставащите 11 000 м3 ще се пречистват 
и предоставят за водоснабдяването на община 
Панагюрище и селища от съседните общини. 
Правилните разчети на водните количества на 
вход и изход на язовира ще гарантират устой­
чивото му използване по време на засушаване 
и наводнения. Регулирането на високата вълна 
при интензивни дъждове и пролетно снеготопене 
ще намали опасността от наводнения в община 
Панагюрище.
4. Какво е въздействието на новата модифика-
ция/дейност върху състоянието на водното тяло.
Водното тяло BG3MA900R207 (река Панагюр­
ска Луда Яна от извори до град Панагюрище) е 
с много силна податливост на ерозиране, която 
значително ще се намали след построяване на 
водоема.
Фигура 2. Карта за ерозията в басейна на 
р. Марица, вкл. р. Луда Яна 
(Източник: ПУРБ Марица 2010 – 2015)
Предвиденото изпускане на екологичен воден 
минимум след язовира ще осигури целогодишен 
постоянен воден режим в р. Луда Яна, която 
често пресъхва през летните месеци, и гарантира 
стабилността на структурата и функциите є. 
С изграждането на язовира няма да се засегнат 
пряко природни местообитания, включително 
и приоритетни за опазване крайречни, тревни, 
горски и скални местообитания. Не се очакват 
преки въздействия върху защитени зони за опаз­
ване на природни местообитания и на дивата 
флора и фауна „Средна гора“ BG0001389 и „Луда 
Яна“ BG0000426 и Защитена зона „Средна гора“ 
BG0002054 за опазване на дивите птици. Поради 
отдалечеността на язовира от защитена зона 
„Река Луда Яна“ превръщането на течащите води 
в стоящи, свързано с промяната на параметрите 
на водната среда (скорост на течението, хидрохи­
мични и физикохимични показатели на водата, 
промяна на характера на дъното, промяна на 
биоценозите, представляващи хранителна база 
на рибите и др.), няма да окаже отрицателно 
въздействие върху видовете риби, предмет на 
опазване в защитената зона. Промяната на хид­
рологичния режим на реката няма да предиз­
вика отрицателна промяна върху граничещите 
с новата водна площ сухоземни местообитания, 
което да доведе до промяна във видовия им 
състав, структурата и функциите на опазваните 
местообитания в защитена зона „Средна гора“ 
BG0001389. Няма да бъдат трайно променени 
биокоридорните връзки на реката за придвижване 
на хидробионтите (риби и безгръбначни), предмет 
на опазване в защитена зона „Луда Яна“. Реали­
зацията на язовира не засяга и биокоридорните 
връзки на мечка и вълк, предмет на опазване в 
защитена зона „Средна гора“ BG0001389. Реали­
зацията на инвестиционното предложение няма 
да доведе до намаляване числеността и промяна 
на структурата на популациите на видовете (зем­
новодни, влечуги, бозайници и птици), предмет 
на опазване в защитените зони. Не се очаква 
кумулативно въздействие върху местообитания и 
видове, подлежащи на опазване на територията 
на трите зони. 
Въздействието на безпокойство върху живо­
тинските видове, включително птици, което е